ASBIS a încheiat unul dintre cei mai profitabili ani din istoria sa
Share
ASBISc Enterprises Plc, un important distribuitor cu valoare adăugată, dezvoltator și furnizor de produse, soluții robotice și servicii din domeniul IT&C și IoT pentru piețele din Europa, Orientul Mijlociu și Africa (EMEA), a obținut rezultate financiare solide în 2023. Pe parcursul anului, veniturile din vânzări s-au ridicat la aproape 3,1 miliarde USD, comparativ cu 2,7 miliarde USD în 2022, reprezentând o creștere de 14%. Profitul net – fără a lua în considerare evenimentele singulare – s-ar ridica la 78 milioane USD. Evenimentele singulare care au avut loc în trimestrul al patrulea au fost legate de finalizarea ieșirii Grupului din Rusia. ASBIS nu anticipează niciun alt eveniment similar în viitor. Profitul net, incluzând evenimentele singulare din 2023, s-a ridicat la 53 milioane USD.
În T4 2023, ASBIS a generat venituri de 893,3 milioane USD. Profitul net, fără a lua în considerare evenimentele singulare, s-ar ridica la 27,1 milioane USD și la 2,1 milioane USD, incluzând aceste evenimente.
ALTE EVENIMENTE IMPORTANTE ÎN 2023:
Regiunea CSI (cu o cotă de peste 51%) și regiunea Europei Centrale și de Est (cu o cotă de 26%) au avut cele mai mari ponderi în veniturile Grupului.
ASBIS a îndeplinit prognoza financiară pentru 2023 la nivel de venituri și, fără a ține cont de evenimentele singulare, și-ar fi putut realiza și prognoza de profit net.
Pe data de 7 decembrie 2023, Grupul a plătit dividende intermediare din profitul anului 2023 în valoare de 0,20 USD per acțiune (total 11.100.000 USD). Dividendele au fost plătite pentru al optulea an consecutiv.
ASBIS și-a extins operațiunile în Africa, unde nu numai că și-a mărit spațiul de depozitare, dar a deschis și două noi magazine Bang & Olufsen sub brandul Prestigio Plaza.
Grupul și-a finalizat ieșirea din Rusia, închizând toate operațiunile din această țară.
"2023 a fost un an foarte reușit pentru ASBIS. Având în vedere mediul geopolitic nefavorabil, presiunile inflaționiste și evenimentele singulare neprevăzute care au afectat profitul net al Grupului pentru anul 2023, suntem foarte mulțumiți de rezultate. Merită să subliniem că, fără a lua în considerare evenimentele singulare, ASBIS ar fi a atins un profit net de 78 milioane USD, în conformitate cu prognoza sa pentru 2023", a declarat Serhei Kostevitch, CEO al ASBIS Group. "Ne uităm cu optimism la 2024. Ne așteptăm ca piețele să se stabilizeze, deși ne dăm seama că aceasta este o ipoteză destul de optimistă. Credem că presiunile inflaționiste vor fi mai scăzute, iar sentimentul consumatorilor se va îmbunătăți. La ASBIS, avem multe domenii de dezvoltare, cum ar fi business-ul Apple, și piețe deja consacrate, cum ar fi Europa Centrală și de Est, Europa de Vest și Africa. Scopul nostru este dezvoltarea organică, prin intermediul căreia ne așteptăm să atingem următorul nivel al dezvoltării noastre."
REZULTATE FINANCIARE
ASBIS a obținut rezultate financiare solide pentru 2023. Excluzând evenimentele singulare legate de finalizarea ieșirii Grupului din Rusia, 2023 a fost un record în ceea ce privește profitul net. USD rămâne moneda oficială de raportare a Grupului.
Analizând rezultatele din T4 2023, veniturile s-au ridicat la 893,3 milioane USD, în creștere cu 14,5%, față de T4 2022). Marja profitului brut a scăzut și s-a stabilizat la 8,33% de la 9,06% în T4 2022. Profitul operațional (EBIT) a scăzut cu 8,8% și s-a ridicat la 34,7 milioane USD, față de 38,0 milioane USD în T4 2022. Profitul net a fost de 27,1 milioane USD (excluzând impactul conversiei valutare și provizioanele pentru creanțe). Luând în considerare evenimentele singulare, însă, a fost de 2,1 milioane USD, comparativ cu 28,7 milioane USD în T4 2022.
Pe parcursul celor douăsprezece luni ale anului 2023, ASBIS a realizat venituri de 3.061,2 milioane USD (o creștere de 13,8% față de 2022). Profitul net după impozitare a atins 78,0 milioane USD fără evenimentele singulare și 53,0 milioane USD după acestea, comparativ cu 75,9 milioane USD în 2022.
REALIZAREA PROGNOZEI FINANCIARE PE 2023
ASBIS și-a atins pe deplin prognoza financiară pentru 2023 la nivel de cifră de afaceri. Fără a lua în considerare evenimentele singulare care au redus profitul net în T4 2023 cu 25 milioane USD, Grupul ar fi îndeplinit și prognoza financiară referitoare la profitul net.
Conform previziunilor financiare pentru 2023 publicate pe 5 aprilie 2023, Grupul urma să genereze venituri din vânzări între 3,0 și 3,2 miliarde USD și profit net după impozitare între 78 și 82 milioane USD.
DATE DETALIATE DE VÂNZARE
VÂNZĂRI PE REGIUNE
În regiunea Europei Centrale și de Est, vânzările au crescut cu 21%.
Europa de Vest a înregistrat o creștere semnificativă anul trecut, care s-a ridicat la 40,6%. De asemenea, vânzările în Orientul Mijlociu și Africa au crescut cu 4,4% în 2023, comparativ cu cele din 2022.
VÂNZĂRI PE ȚARĂ
Țările cu cea mai mare creștere a vânzărilor în 2023 au fost:
Germania – creștere de 61%
Azerbaidjan – creștere cu 52,3%
Polonia – creștere de 46,3%
Ucraina – creștere cu 26,3%.
Kazahstan – creștere de 19,2%
"Pentru România este o performanță deosebită faptul că în 2023 am fost o prezență constantă în topul întregului Grup, din perspectiva veniturilor realizate", spune Alexandru Stoinea, General Manager ASBIS Romania. "La final de 2023 România s-a clasat tot pe locul 10, conform veniturilor înregistrate, cu o creștere a cifrei de afaceri de 20%, de la 50.03 mil. USD în 2022, la 61,63 milioane USD. Prin proiectele Diviziei VAD, alături de cele de Volume Distribution și Consumer, am reușit să ne pliem pe nevoile pieței și chiar să le anticipâm, generând valoare adăugată pentru partenerii noștri și clienții lor. În acest an, principalele direcții vor fi extinderea capacității logistice, consolidarea echipei locale, dezvoltarea noilor linii de business cât și a celor deja existente. Ne vom concentra atenția către proiectele derivate din PNRR în special în domenii precum educație, Cloud și Data Center."
În T4 2023, țările cu cele mai mari creșteri ale vânzărilor au fost după cum urmează:
Polonia – creștere de 65,8%
Cehia – creștere de 61,2%
Azerbaidjan – creștere de 56,2%.